ಬಿ.ವಿ.ರಾಧಾ(ಅಗಸ್ಟ್ ೧೯೪೮ - ೧೦ ಸೆಪ್ಟೆಂಬರ್ ೨೦೧೭)  ಕನ್ನಡದ ಹೆಸರಾಂತ ಚಲನಚಿತ್ರ, ರಂಗಭೂಮಿ ಮತ್ತು ಕಿರುತೆರೆ ಕಲಾವಿದೆ. ಕನ್ನಡ, ತಮಿಳು, ತೆಲುಗು, ಮಲಯಾಳಂ ಮತ್ತು ತುಳು ಭಾಷೆಯ ೨೫೦ಕ್ಕೂ ಹೆಚ್ಚು ಚಿತ್ರಗಳಲ್ಲಿ ಅಭಿನಯಿಸಿರುವ ರಾಧಾ ನಟಿಯಾಗಿ ಅಪಾರ ಜನಪ್ರಿಯತೆ ಪಡೆದಿದ್ದು ಕನ್ನಡ ಚಿತ್ರರಂಗದಲ್ಲಿ. ಪ್ರಯೋಗಶೀಲ ನಿರ್ದೇಶಕ <MASK> ಅವರ ಚಿತ್ರಗಳಲ್ಲಿನ ವಿಭಿನ್ನ ಪಾತ್ರಗಳಿಂದ ಗುರುತಿಸಿಕೊಂಡಿರುವ ರಾಧಾ ಅವರ ಅಭಿನಯದ ಸ್ಮರಣೀಯ ಚಿತ್ರಗಳೆಂದರೆ ಆರು ಮೂರು ಒಂಭತ್ತು(೧೯೭೦), ಭಲೇ ಅದೃಷ್ಟವೋ ಅದೃಷ್ಟ(೧೯೭೧), ಯಾವ ಜನ್ಮದ ಮೈತ್ರಿ(೧೯೭೨), ದೇವರು ಕೊಟ್ಟ ತಂಗಿ(೧೯೭೩) ಮತ್ತು ಮಿಥಿಲೆಯ ಸೀತೆಯರು(೧೯೮೮). ನಾಯಕಿ, ಎರಡನೇ ನಾಯಕಿ, ಪೋಷಕ, ಹಾಸ್ಯ ಮತ್ತು ಖಳನ ಛಾಯೆಯಿರುವ ಪಾತ್ರಗಳನ್ನು ನಿರ್ವಹಿಸುವ ಮೂಲಕ ಒಬ್ಬ ನಟಿ ಮಾಡಬಹುದಾದ ಎಲ್ಲ ವಿಧದ ಪಾತ್ರಗಳನ್ನು ಸಮರ್ಥವಾಗಿ ನಿರ್ವಹಿಸಿ ಜನಮನ್ನಣೆ ಗಳಿಸಿರುವ ಅಪರೂಪದ ಅಭಿನೇತ್ರಿ. ಚಿತ್ರ ನಿರ್ಮಾಪಕಿಯೂ ಆಗಿರುವ ರಾಧ ಜಂಬೂಸವಾರಿ(೧೯೮೯) ಮತ್ತು ಹರಕೆಯ ಕುರಿ(೧೯೯೨)ಗಳಂತಹ ಸದಭಿರುಚಿಯ ಚಿತ್ರಗಳನ್ನು ನಿರ್ಮಿಸಿ ರಾಷ್ಟ್ರಪ್ರಶಸ್ತಿಯನ್ನು ಪಡೆದಿದ್ದಾರೆ.
ಬಿ.ವಿ. ರಾಧಾ
ಎಂ.ಆರ್.ವಿಠಲ್ ಕೆ.ಎಸ್.ಎಲ್.ಸ್ವಾಮಿ ರಾಜ್‌ಕುಮಾರ್ ರಮೇಶ್